Anno Domini millesimo trecentesimo sexagesimo primo statuta sunt haec, etc. 1.  Quoniam nonnullae personae Ordinis in hiis quae minus expediunt inutiliter disputantes, vertunt in dubium utrum monachi et conversi nostri Ordinis in creatione novi abbatis post cessionem praedecessoris sui, si aliqui profiteri noluerint, possint ad hoc per ipsum novum abbatem compelli. Generale Capitulum dubitationes huiusmodi cupiens amputare, declarat quod quotiens in Ordine novum abbatem creare contigerit, si qui monachi vel conversi profiteri renuerint, post octo dies idem abbas ad profitendum sibi iuxta morem Ordinis per censuras Ordinis poterit coercere, maxime cum non solum personae sed etiam stabilitatem suam, morum conversionem et obedientiam promiserint in sua professione primaria et solemni. 2.  Item, cum propter malitiam et nativam mutabilitatem temporis, saeculi vanitate pauci relicta ad annos discretionis pervenerint velint et affectant ad religionis habitum convolare, hinc est quod ad tollendum dubium aliquorum declarat generale Capitulum et diffinit ut, cum aliqua persona Ordinis nostri ad professionem recipienda fuerit, si maioris aetatis non extiterit sufficere non debebit sibi annum quintum decimum attigisse. 3.  Item, multorum monachorum et conversorum praesumptuosam audaciam generale Capitulum perhorrendo detestans, qui gladios seu cultellos acuminatos, peras seu tassas ocreas rostratas et alios habitus inordinatos contra canonum et Ordinis instituta deferre praesumunt more personarum saecularium putantes placere, unde displicent impudentia, generale Capitulum eorum cupiditatibus cupiens obviare, statuit, ordinat et diffinit quod qui monachi et conversi tales cultellos et praemissa alia in antea praesumpserint portare per biennium, si officiales fuerint inhabiles ad quaecumque officia in Ordine obtinenda, si autem non fuerint officiales ablato eis habitu ultimi omnium erunt ac habeantur. 4.  Eodem anno. Item, diffinitionem anno praeterito factam ut abbates Ordinis universi monachos scolares suos ad studia Ordinis iuxta formam et tenorem papalium statutorum et sub poenis in eis contentis debeant mittere, generale Capitulum innovando confirmat, et licentias seu dispensationes per patres abbates seu quoscumque alios factas et datas de non mittendis scolaribus, generale Capitulum declaravit fuisse et esse nullas et in quantum de facto processerint revocat, annullat, etc. 5.  Lan M CCC et LXI fut ordineit que tottes les lettres impetrees ou a impetreir a chapitre general de part quelconque persone del ordene dorenavant de grasce, liberteis, indulgench, congier et punission, despensation ne tengnent ne ne soient de valeur ne ayent firmiteit se leurs prelaus ne si assentent expressement. 6.  Item, que on fach le fieste del annonciation notre signour en partie dalemange ens abbies de moines et de nonains teil iour que li seculiers clers et laïs le feront. 